Søknad om justert grunnordning for Lommedalen menighet

Vedlagt ligger liturgi for høymesse i Lommedalen kirke, kalt Lommedalsmesse og noter til våre liturgiske ledd.

Liturgisk musikk

Lommedalen menighet søker om å få bruke egen liturgisk musikk på leddene kyrie, gloria, hallelujavers og velsignelsen (se vedlagte noter.) Vi har gjennom mange år brukt egne melodier på nevnte ledd og brukt mye tid å etablere de som vår liturgiske musikk. Gjennom trosopplæring, korvirksomhet, skole-kirke samarbeid (hvor vi har skrevet eget julespill det leddene er integrert) og med menighetens frivillige musikere har leddene fått sin plass i vår gudstjeneste. Lommedalen menighet er en menighet der vi er mange som kommer til gudstjeneste. Dermed er vi også mange som bærer den liturgiske musikken i gudstjenesten, selv om den kan være fremmed for de som kommer på besøk.
Ved nesten alle menighetens gudstjenester synger det et kor eller vi har med frivillige musikere. Menigheten fikk ny kantor, kapellan og sokneprest i 2020. Det vil være et tidkrevende arbeid for en ny stab å etablere ny liturgisk musikk.

Kirken vært stengt over lang tid under pandemien. Stien opp kirkebakken vår har for første gang grodd igjen. Vi ønsker å bruke tiden på å bygge fellesskap, gi tilhørighet og være en åpen dør for Lommedalen menighet.

Liturgi

Lommedalen menighet søker om å få godkjent lokale variasjoner i liturgien for høymessen. Alle variasjonene er knyttet til det liturgen sier og har ikke innvirkning på Ordo.

Syndsbekjennelse

I syndsbekjennelsen vender vi oss mot Gud med alt det vi er og har. Det er en tillitshandling der vi tror at Gud vil ta oss imot og tilgi oss vår synd. Å bygge tillit krever åpenhet med hvem man er. For mange er det å bekjenne sin synd en fremmed handling. Vi ønsker å legge inn et fast ledd i gudstjenesten som er men som en innledning til syndsbekjennelsen. Ordene forteller menigheten hvem Gud er før menigheten vender seg mot Gud for å bekjenne sin synd. Ordene før syndsbekjennelsen vil erstatte løftesord etter syndsbekjennelse.

Ordlyden er som følger:

*Løftesord og syndsbekjennelse*

*L: Gud er full av nåde og sannhet.*

*Gud lar sitt ansikt lyse over oss,*

*reiser mennesker opp og gir håp.*

*Deretter følger et av følgende skriftord:*

*Det står skrevet i Salmenes bok:*

*Så langt som øst er fra vest, tar han syndene våre bort fra oss.*

*eller*

*Det står skrevet i Johannes 1.brev:*

*Dersom vi bekjenner våre synder er Gud trofast og rettferdig så Han tilgir syndene og renser oss for all urett.*

*eller*

*et annet løftesord knyttet til søndagens tekster.*

*La oss bøye oss for Gud og be om tilgivelse.*

## Dåp

I koronatiden har vi hatt mange enkeltstående dåpsgudstjenester. Det har gitt nye erfaringer. I møte med familier som kommer til dåp er vi opptatt av å bidra til deltakelse fra familien. Vi tror at det vi gjør, det gjør noe med oss. Under koronatiden har dåpsforeldrene som har kommet til Lommedalen kirke bedt en foreldrebønn høyt i gudstjenesten. Noen av de har valgt å si den sammen i kor, andre har delt den opp, noen ganger har det vært bare far eller mors stemme vi har hørt.

Det har vært sterkt og meningsfullt å få være vitne til foreldre som ber for sine barn i kirken. Et synlig tegn på det de har lovet. Vi vet ikke hva ordene betyr for dem. Kanskje vil noen av de fortsette å be bønnen, for andre var det den ene gangen. Vi søker om å få fortsette å utforske denne praksisen når gudstjenestelivet vender tilbake til sin vante form. Og prøve ut andre bønner knyttet til Margareta Melins byggesteiner til en dåpsliturgi, brukt i Den svenska kyrkan. Nærmere bestemt bønnen ved døpefonten og bønn for dåpsbarna. Bønnen ved døpefonten er ennå ikke oversatt.

En foreldrebønn:

Gud, vi takker deg for barna våre.

Takk for tilliten vi har fått som foreldre.

Så godt vi kan vil vi møte barnas behov

og gi dem trygghet og oppmerksomhet.

Gud, du ser vår gode vilje.

Hjelp oss i denne oppgaven.

La ditt lys lede oss

og din kjærlighet bo i hjertene våre. Amen

Bønn for dåpsbarna:

Gud, du som er kjærlighetens kilde,

du som er livet i vårt eget liv,

takk for barna vi deler livet med.

Å være menneske

og leve her i verden er ikke bare lett.

Bevar dem/ fra det som er altfor tungt.

Takk for at du er et lys i hjertene deres/hennes/hans.

Takk for at du er nær samme hva som skjer.

Vi ber deg:

La få erfare kjærlighet

og gi kjærlighet videre.

La hun/han glede seg over at de er til

og skritt for skritt finne sin egen vei.

La din velsignelse være over

og over oss alle!

Bønn ved døpefonten:

Levande Gud,

Du låter människans liv få sin början i vatten.

Varje varelse på jorden bjuder du vatten

Til liv, til rening, til at släkcka törst.

Här i dopfunten är vatnet.

Här er du nävarande med din heliga Ande

I vattnet som rör vid barnet, i barnet som rörs av vattnet.

Här är i denne stund världens centrum.

## Nattverd

Lommedalen menighet søker om lokal utforming av to deler av nattverdliturgien; utdelingsord og takkebønn etter nattverd. Vi ønsker å fortsette vår liturgiske praksis fordi vi opplever at justeringene vi søker om gjør ordene under nattverden mer forståelig og nær de som kommer til nattverd for å ta imot.

Vi søker om følgende:

Utdelingsord:
Jesu kropp, gitt for deg. Jesu blod, utøst for deg.

Takkebønn etter nattverden:

L: La oss takke og be.

Vi takker deg, Gud, for brødet og vinen som gir oss del i Jesu død og oppstandelse og håpet om det evige liv.

*Mens takkebønnes bes, bæres bønnekrukka fram fra sidealteret. Liturg venter til krukka er kommet, løfter den og fortsetter:*

L: Gud, du som er livets kilde. Du ser våre lys og hører våre bønner

- de vi bærer i hjertet

- de vi har skrevet

- de vi ennå ikke har ord for.

*Bønnekrukka settes på alteret. Liturgen fortsetter:*

L: Hjelp oss å høre det rop du har hørt, å se den nød du har sett, og å elske vår neste som oss selv.